स्पेन र इटाली सफल
अल्भारो मोराटाले आफ्नो उत्कृष्ट पुनरागमन कायम राख्दै दुई गोल गरेपछि स्पेनले युरो २०२० छनोटमा मंगलबार माल्टालाई २–० ले हराएको छ । यसअघि नर्वेलाई २–१ ले हराएको स्पेनका लागि यो लगातार दोस्रो जित हो । स्पेनले छनोटको समूह ‘एफ’ मा सुखद सुरुआत लिएको छ ।
पेरिस — अल्भारो मोराटाले आफ्नो उत्कृष्ट पुनरागमन कायम राख्दै दुई गोल गरेपछि स्पेनले युरो २०२० छनोटमा मंगलबार माल्टालाई २–० ले हराएको छ । यसअघि नर्वेलाई २–१ ले हराएको स्पेनका लागि यो लगातार दोस्रो जित हो । स्पेनले छनोटको समूह ‘एफ’ मा सुखद सुरुआत लिएको छ ।माल्टामाथि लुइस एनरिकेको टिमले पर्याप्त अवसर सिर्जना गरे पनि त्यसबाट फाइदा लिन सकेन । यो नै विश्वकपबाट स्पेन बाहिरिनुको कारण देखियो । व्यक्तिगत रूपमा मोराटाका लागि प्रदर्शन राम्रो रह्यो । जनवरीमा चेल्सीबाट लोनमा एट्लेटिको म्याड्रिड आएयता मोराटा लयमा देखिएका छन् ।सन् २०१७ यता मोराटाले स्पेनका लागि ६ खेलमा ५ गोल गरेका छन् । उनले आफ्नो टिमका लागि फरवार्डमा बलियो उपस्थिति जनाएका छन् । फिफा वरीयताको १ सय ८२ औं स्थानमा रहेको माल्टाले छनोटको पहिलो खेलमा फारो आइसल्यान्डलाई हराए पनि स्पेनविरुद्ध उसको प्रदर्शन कमजोर साबित भयो । पार्माका भएको छनोटको अर्को खेलमा इटालीले लिचेस्टाइनमाथि गोलको वर्षा गर्दै ६–० को जित निकाल्यो ।फाबियो क्वागिरेलाले ३५ औं मिनेटमा पेनाल्टीबाट गोल गरे । यसक्रमा उनी इटालीका लागि सर्वाधिक उमेरमा गोल गर्ने खेलाडी बने । उनले पेनाल्टीबाटै दोस्रो गोल पनि थपे । पहिलो हाफसम्ममा इटाली ४ गोलले अगाडि थियो । बासेलमा डेनमार्क र स्विट्जरल्यान्डबीच भएको खेल भने नाटकीय साबित भयो ।त्यसमा स्विस टिमले सुरुमा तीन गोलको अग्रता लिएको थियो । तर त्यसलाई विफल पार्दै डेनमार्कले तीन गोल फर्कायो । खेल ३–३ को बराबरीमा सकियो । नर्वे र स्विडेनबीचको खेल समान ३–३ को रोमाञ्चक बराबरीमा छुट्यो । बोस्निया एन्ड हर्जगोभिना र ग्रिसले पनि २–२ को बराबरी खेले । यस्तै अरु खेलमा रोमानियाले फारो आइल्यान्डलाई ४–० र फिनल्यान्डले आर्मेनियालाई २–० ले हराए ।ब्राजिल र अर्जेन्टिना विजयीब्राजिल र अर्जेन्टिनाले मंगलबार भएका मैत्रीपूर्ण अन्तर्राष्ट्रिय खेलमा जित हात पारेका छन् । ब्राजिलले चेक गणतन्त्रलाई ३–१ र अर्जेन्टिनाले मोरक्कोलाई १–० ले हराए । अन्य मैत्रीपूर्ण खेलमा जापानले बोलिभियालाई १–० र दक्षिण कोरियाले कोलम्बियालाई २–१ ले पराजित गरेका थिए ।